पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के डेथ रेट ने फिर रफ्तार पकड़ ली है। शुक्रवार को 7 और कोरोना मरीजों की मौत हो गई। इस प्रकार जिले में कोरोना के मौत का आंकड़ा 550 पहुंच गया है। उधर, पहली बार इस साल एक दिन में सर्वाधिक 304 नए पॉजिटिव मिले हैं । इस प्रकार जिले में कुल 16,907 पॉजिटिव केस हो चुके है। सिविल सर्जन डॉ. हरभजन राम ने बताया कि अब तक 5,51,804 लोगों की सैंपलिंग ली गई है, जिनमें से 5,31,491 की रिपोर्ट निगेटिव रही है। जिले में इस समय 1754 एक्टिव मामले हैं। अब तक 14,603 लोग कोरोना से पूरी तरह से ठीक हो चुके हैं। कोरोना की अभी तक 3406 लोगों की रिपोर्ट पेंडिंग है और 2521 की टेस्टिंग अन्य जिलों में हुई है। उधर, आरटीपीसीआर में 8894, ट्रूनेट में 114 और एंटीजन में 5378 केस पॉजिटिव आए हैं।
गुरदासपुर एक तरफ जहां पंजाब कोरोना के बढ़ रहे मामलों और मौतों को देखते हुए लोगों को जारी की गई हिदायतों का पालन करने का जोर दे रही है। वहीं, पंजाब सरकार से अपनी मांगें मनवाने के लिए धरने पर बैठे एनएचएम कर्मचारी खुद ही इन हिदायतों का पालन नहीं कर रहे। सिविल सर्जन दफ्तर में पिछले कुछ दिनों से लगातार धरने पर बैठे कर्मचारी धरने पर मास्क तो पहन रहे हैं, लेकिन सोशल डिस्टेंसिंग नहीं अपना रहे। उक्त यूनियन के कर्मचारियों का कहना है कि सरकार उन्हें पिछले लंबे समय से पक्के करने का आश्वासन दे रही है, लेकिन अभी तक नोटीफिकेशन जारी नहीं किया। जब तक पक्का करने का नोटीफिकेशन जारी नहीं होता तब तक धरना जारी रहेगा।
शुक्रवार को 7170 को लोगों ने लगवाई वैक्सीन
शुक्रवार को जिला गुरदासपुर अधीन संचालित कोविड वैक्सीन सेंटर में कुल 7170 लाभपात्रियों को कोरोना टीका लगा। जारी रिपोर्ट अनुसार बटाला में 1153, कलानौर में 504, बहरामपुर में 630, भाम में 630, रणजीत बाग में 300, दोरांगला में 338, नौशहरा मज्जा सिंह में 300, भुल्लर में 636, ध्यानपुर में 347, काहनूवान में 343, गुरदासपुर में 1280 और फतेहगढ़ चूड़ियां में 709 लाभपात्रियों को कोविड इंजेक्शन लगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn